Wenke wat elke WhatsApp-gebruiker moet weet
JY LEES NOU Wenke wat elke WhatsApp-gebruiker moet weet
WhatsApp is die afgelope paar weke in die nuus, maar nie om die regte redes nie.
WhatsApp kan nou jou inligting met Facebook deel en mense is nou skrikkerig vir watter inligting Facebook van jou het en hoeveel privaatheid jy nog aanlyn het. Lees net hier die 98 goed wat Facebook dalk reeds van jou weet (byvoorbeeld hoe groot jou huis is)! Begin klink na Orwell se 1984 ...
Ongelukkig vir ons en Margaret is daar steeds nie 'n truuk om jou foto van 'n verkeerde WhatsApp-groep te verwyder nie. Maar vir die res van jou WhatsApp-probleme, hier's wenke.
Net tussen my en WhatsApp, asseblief
Volgens WhatsApp sal die inligting wat hulle met Facebook deel net gebruik word vir 'n beter gebruikerservaring. Maar nie almal stem saam nie.
WhatsApp-gebruikers het tot 25 September om nie dié update te aanvaar nie. As jy niks doen nie, sal jou inligting ná die sperdatum outomaties gedeel word. As jy dit reeds aanvaar het, het jy 30 dae om te kanselleer.
Só doen jy dit:
Wanneer jy dié skerm sien, klik "Read more…"
Sorg dat die blokkie ("Share my WhatsApp information with Facebook…") op die volgende skerm nie gemerk is nie.
Dan sal jy 'n blokkie kry wat bevestig jou inligting word nie met Facebook gedeel nie.
As jou skerm só lyk, klik op "Agree"
As jy reeds ingestem het:
Volg dié stappe binne 30 dae...
Klik op die drie kolletjies regs bo aan jou skerm om na jou "Settings" te gaan. Klik dan "Account."
Merk die "Share my account info" na links. 'n Grys boksie sal verskyn wat vra of jy seker is. Klik op "Don't share."
Jou skerm sal dan só lyk met "Share My Account Info" uitgevee. Klik op die pyltjie links bo om terug te gaan nou jou WhatsApp.
2. As iemand ooit op 'n groep vir jou sê hulle het nie jou boodskap gesien nie…
Dán druk jy met jou vinger teen jou slimfoon se skerm op die boodskap wat jy gestuur het. Daar sal aan die bokant van jou skerm 'n groen banier verskyn met 'n "i". As jy hierop klik sal jy presies sien wanneer jou boodskap by wie aangekom het en presies wanneer hulle dit gelees het. Hierdie geld ook een-tot-een-gesprekke (chats), nie net groepe nie.
Hierdie wenk is nie vir jou baas nie. Klik op die drie kolletjies in die regterkantse hoek van jou WhatsApp-skerm. Kies WhatsApp Web. Gaan op jou rekenaar na web.whatsapp.com. Hou jou slimfoon op voor jou rekenaarskerm sodra die QR-kode op jou rekenaarskerm verskyn. Daar's hy, nou kan jy heeldag WhatsApp!